MS «Prinsesse Ragnhild» (1981)

MS «Prinsesse Ragnhild» var et skip eid av Color Line og gikk på rederiets cruisefergelinjer i rutene Oslo – Kiel, Bergen/Stavanger – Hirtshals og Oslo – Hirtshals i perioden 1981 til 2008. Hun har vært gjennom to større oppgraderinger siden hun ble bygget i 1981.

 Historie 
 I Skandinavia 
Skipet ble satt i drift januar 1981 og seilte til 1990 for Jahre Line på ruten Oslo-Kiel (ofte kalt Kiel-ferga). Det ble deretter overtatt av Color Line og var i mange år selskapets flaggskip. I 1992 ble hun ombygget og forlenget ved det spanske verftet Astilleros Españoles i Cádiz. Skipet har med ulike eiere trafikkert overfarten Oslo-Kiel i 23 år. I desember 2004 ble det erstattet av MS «Color Fantasy» på ruta fra Norge til Tyskland. Fra 27. april 2005 trafikkerte skipet strekningen Bergen/Stavanger – Hirtshals. I januar 2008 besluttet rederiet å legge ned ruten fra vestlandet til Hirtshals i Danmark, derfor fikk skipet ruten fra Oslo til Hirtshals, da forgjengeren MS «Color Festival» ble solgt for nærmere 400 mill NOK. Denne ruten ble den 6. mai 2008 lagt ned, og MS «Prinsesse Ragnhild» lagt i opplag i Sandefjord.

 I Amerika 
3. september 2008 ble hun solgt til det amerikanske rederiet Celebration Cruise Line for om lag 180 millioner kroner, og ble brukt til kortdistanseseiling i Karibien. Skipet ble omdøpt MS «Bahamas Celebration» og fungerte som cruiseskip i fast rutetrafikk mellom Port Everglades (Fort Lauderdale) i USA og Bahamas. Bildekket var ikke i bruk på denne strekningen. Resten av skipet fikk noen moderate oppgraderinger som følge av at skipet skulle fungere i cruisemarkedet, blant annet har det blitt utstyrt med fasiliteter som svømmebasseng og spa.

31. oktober 2014 hadde skipet et sammenstøt med et ukjent objekt utenfor Freeport på Bahamas mens det var underveis til Palm Beach i USA. Skroget fikk en flenge under vannlinjen på babord side, og tok inn vann på de nederste dekkene. MS «Bahamas Celebration» gjorde vendereis til Freeport der passasjerene ble satt i land. Det ble ikke rapportert om noen personskader, men skipet hadde slagside på 10% mot babord Tribune 242: Updated: Bahamas Celebration Cruise Ship Runs Aground: 'No Danger Of It Sinking' (publisert 1. november 2014) Besøkt 2. august 2015WFTV (Orlando, USA): Bahamas cruise ship disabled after striking object on way back to Florida (publisert 2. november 2014) Besøkt 2. august 2015. Etter å ha inspisert skipet i tørrdokk, besluttet rederiet å erstatte MS «Bahamas Celebration» med det nyere og større MS «Grand Celebration» (kjøpt fra Carnival).Sun Sentinel: Port of Palm Beach to get new cruise ship in February (publisert 24. desember 2014) Besøkt 2. august 2015 I januar 2015 ble MS «Bahamas Celebration» solgt til skipsopphuggere.Ship & Bunker: Weekly Vessel Scrapping Report: 2015 Week 3 Besøkt 31. juli 2015 I juli 2015 var skipet underveis til skipsopphuggingssenteret i Alang, India.Bergens Tidende: Siste reis for «Prinsesse Ragnhild» (Publisert 7. juli 2015) Besøkt 2. august 2015 Huggingen startet 29. oktober 2015 «Bahamas Celebration» hugget opp i Alang, India , fra nettsiden MaritimeMaters.com 

Branner om bord
Det har vært fire branner ombord på skipet:  8. juli  1999 Dagbladet: «Prinsesse Ragnhild» i brann (publisert 8. juli 1999) Besøkt 2. august 2015, 1. mars
2002NRK: Brann i Kielfergen (publisert 1. mars 2002) Besøkt 2. august 2015, 10. desember 2006 Nettavisen: Hjemme etter båtdrama (publisert 10. desember 2006) Besøkt 2. august 2015,  12. desember 2011Cruisetalk: damaged by fire (publisert 13. desember 2011) Besøkt 2. august 2015.

Referanser

 Kilder 
 DNV vessel info -Bahamas Celebration (engelsk) Besøkt 26. april 2009
 Color Line - Pressemelding: Avtale om salg av M/S Prinsesse Ragnhild. publisert 3. september 2008 Besøkt 26. april 2009
 Celebration Cruise Line – Offisiell hjemmeside Besøkt 26. april 2009
 Fakta om fartyg: M/S Prinsesse Ragnhild (1981) Besøkt 31. juli 2015

 Eksterne lenker 



Kategori:Norske ferger
Kategori:Color Lines skip
Kategori:Skip bygget i Tyskland
Kategori:Skip fra 1981
Kategori:Artikler i sjøfart-prosjektet